BCH เริ่มเห็นการฟื้นตัวของรพ.WMCธุรกิจปี 59 สดใสแนะซื้อเป้า 8.60 บ.
BCH มีมุมมอง Slightly positive ต่อ BCH เนื่องจาก รพ.เวิลด์เมดิคอล เซ็นเตอร์ (WMC) เริ่มเห็นฟื้นตัวจากการเติบโตของลูกค้าต่างชาติและไทย ผู้บริหารคาดว่า ในปี 59 BCH จะเติบโตจากจำนวนผู้ใช้บริการที่เพิ่มขึ้น และตั้งเป้าหมาย รพ.WMC จะมีกำไรในครึ่งหลังปี 59 ดีกว่าประมาณการของเราคาดว่าจะมีกำไรสุทธิในปี 61แนะซื้อเป้า 8.60 บาท
9 ธ.ค. 2558

บล.โนมูระ พัฒนสิน ระบุในบทวิเคราะห์ (9 ธ.ค.) ว่า  บริษัท บางกอก เชน ฮอสปิทอล จำกัด (มหาชน) หรือ BCH มีมุมมอง Slightly positive ต่อ BCH เนื่องจาก รพ.เวิลด์เมดิคอล เซ็นเตอร์ (WMC) เริ่มเห็นฟื้นตัวจากการเติบโตของลูกค้าต่างชาติและไทย ผู้บริหารคาดว่า ในปี 59 BCH จะเติบโตจากจำนวนผู้ใช้บริการที่เพิ่มขึ้น และตั้งเป้าหมาย รพ.WMC จะมีกำไรในครึ่งหลังปี 59 ดีกว่าประมาณการของเราคาดว่าจะมีกำไรสุทธิในปี 61
ทั้งนี้กรณี รพ.WMC ฟื้นตัวได้ตามเป้าหมายของผู้บริหาร จะทำให้ประมาณการปี 59-61 ของ BCH มีโอกาสเกิด Upside 10-13% และมีราคาเป้าหมายส่วนเพิ่มราว 0.50 บาท จากราคาเป้าหมาย (TP16F) ที่ 8.60 บาท
อย่างไรก็ดีเรายังคงประมาณการของ BCH เพื่อติดตามการฟื้นตัวของ รพ.WMC อย่างน้อยอีก 1-2 ไตรมาส ส่วนแนวโน้มไตรมาส 4/58 คาดกำไรสุทธิ 108 ล้านบาท (-25%เทียบช่วงเดียวกันของปีก่อน, -25%เทียบไตรมาสก่อนหน้า) จากจำนวนผู้ใช้บริการลดลงตามฤดูกาล และคาดว่า EBITDA ของ รพ.WMC จะขาดทุนราว -4 ล้านบาท